paragraph_text: Prilikom otkrića prividna magnituda kometa je bila +19. Do svibnja 2012. komet je povećao sjaj na +13,5 magnituda i bilo ga je moguće vidjeti velikim amaterskim teleskopima. U listopadu 2012. komet je dosegnuo sjaj od +10 magnitude,<ref>ICQ/CBAT/MPC: Recent Comet Magnitude (pristupljeno 22. siječnja 2013) a promjer kome je iznosio 120.000 km. C/2011 L4 približio se Zemlji 5. ožujka 2013. na udaljenost od 1,09 AJ (oko 163 milijuna km). Pet dana kasnije komet je prošao kroz perihel na udaljenosti od 45 milijuna km od Sunca. Prvotna predviđanja su govorila da će sjaj kometa doseći 0 magnitudu, sjaj sličan zvijezdama Arktur ili Vega, ali na osnovu naknadnih promatranja predviđao se sjaj u perihelu na 3. magnitudu.<ref>Seiichi Yoshida C/2012 L4 comet page (pristupljeno 22. siječnja 2013.) Na sreću promatrača, predviđanja su pokazala krivima i komet je ipak u perihelu dosegao sjaj od 1. magnitude. Unatoč neočekivano visokom sjaju promatranja kometa su bila otežana jer se mogao vidjeti nedugo nakon zalaska Sunca na zapadu, dok je nebo još bilo svjetlo. Komet se tek krajem ožujka odmaknuo dovoljno od Sunca kako bi ga se moglo promatrati na relativno tamnom nebu. Do tad je komet već izgubio dio sjaja ali se zbog tamnijeg neba bolje vidio u astronomskim instrumentima.